བོད་ཡིག་གི་བརྡ་མཚོན་རྟགས་ཤད་ནི་བོད་ཀྱི་ཡིག་སྐད་ལ་རམ་འདེགས་ཀྱི་ནུས་པ་ཆེན་པོ་འདོན་མཁན་གྱི་ཁྱད་པར་ཅན་གྱི་བརྡ་རྟགས་རིགས་ཤིག་ཡིན།དེ་ཡང་བོད་ཀྱི་ཡི་གེའི་བྱུང་འཕེལ་གྱི་ལོ་རྒྱུས་ལ་བསམ་ན།ཐོན་མིས་བོད་ཡིག་འདི་ཐོག་མར་བཟོ་སྐབས་མཉམ་དུ་ཚེག་ཁྱིམ་གོང་འོག་མ་འདྲེས་པར་དབྱེ་བའི་ཚེག་འདི་ཉིད་གསར་གཏོད་མཛད་པ་ལ་བསྙོན་དུ་མེད།ཡིག་མགོར་འབྲི་བའི་དབུ་ཁྱུད་དང་ཚེག་ཤད་སོགས་ཤད་ཀྱི་རྣམ་བཞག་གཉིས་ཡི་གེ་དང་མཉམ་དུ་བྱུང་ཞེས་སྨྲ་མ་སྤོབས་ཀྱང་།གང་ལྟར་ཐོན་མིའི་དུས་དང་ཡང་ན་དེའི་རྗེས་ཐོག་ཙམ་ནས་གསར་དུ་བྱུང་བ་ནི་རིག་པས་ཁུངས་སྐྱེལ་ཐུབ་པ་ཕུད།དེ་མིན་གྱི་བརྡ་མཚོན་རྟགས་ཤད་རྣམས་ནི་བོད་ཡིག་འཕེལ་རྒྱས་སུ་འགྲོ་བའི་བརྒྱུད་རིམ་ནང་རིམ་བཞིན་གསར་གཏོད་དང་དར་འཕེལ་བྱུང་བར་སེམས།དེ་ཡང་ཡིག་མགོའི་དབུ་ཁྱུད་དང་ཚེག་ཤད་བཅས་ནི་ཐོག་མ་ཉིད་ནས་ད་ལྟའི་གཟུགས་དབྱིབས་མིག་ལ་མཛེས་པོ་འདི་འདྲ་མིན་ལ།ཤད་ཀྱི་སྤྱོད་སྟངས་ཀྱང་ད་ལྟའི་བརྡ་སྤྲོད་གཞུང་ནས་བསྟན་པ་བཞིན་ཚད་ལྡན་ཞིག་མིན་པ་སྔར་གྱི་ཡིག་རྙིང་དག་ལ་བལྟས་ན་གསལ་བ་ཡིན་པ་འདིར་ལོ་རྒྱུས་ཀྱི་ཚུལ་དུ་མདོར་བསྡུས་ཤིག་སྨྲ་ན།དེ་ཡང་དབུས་གཙང་གི་རྡོ་རིང་དང་དྲིལ་བུའི་ཁ་བྱང་།ཏུན་ཧོང་གི་བོད་ཡིག་ཤོག་དྲིལ།ཤིན་ཅང་གི་བོད་པའི་ཁྲམ་མམ་བྱང་བུ་བཅས་ཡིག་རྙིང་ཡོད་དོ་ཅོག་ལ་ཞིབ་ལྟ་བྱེད་སྐབས་ཡིག་མགོའི་དབུ་ཁྱུད་ནི་ཡིག་རྙིང་དེ་དག་ཚང་མར་ཡོངས་ཁྱབ་ཏུ་འབྲི་བའི་སྲོལ་འདུགའོན་ཀྱང་འདིའི་འབྲི་ཚུལ་ཡིག་རྙིང་ཚང་མར་རྣམ་པ་མི་འདྲ་བ་སྣ་ཚོགས་ཤིག་བྱུང་བ་ཡང